
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 0T/69/2024 7724010232 09. 05. 2024 JUDr. Daniel Petričko, PhD. ECLI:SK:OSMI:2024:7724010232.1
TRESTNÝ ROZKAZ V MENE SLOVENSKEJ REPUBLIKY Okresný súd Michalovce sudca pre prípravné konanie JUDr. Daniel Petričko, PhD., podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 9.5.2024 vydáva rozhodol: Obvinený A. B., nar.X.X.XXXX v Užhorode, Ukrajina, trvale bytom C. XX, D., D., u z n á v a s a v i n n ý m, ž e dňa 07.05.2024 v čase o 18.20 h, na hraničnom priechode Vyšné Nemecké, okres Sobrance, pri vstupe na územie Slovenskej republiky z Ukrajiny, viedol osobné motorové vozidlo zn. Audi A4, EVČ: E. XXXXXX a následne predložil ku kontrole príslušníkovi Úradu hraničnej a cudzineckej polície, oddelenia hraničnej kontroly PZ Vyšné Nemecké, vodičský preukaz č. BXI 812357, vydaný na území Ukrajiny, hoci vedel, že tento je falošný, čo bolo potvrdené druholíniovou kontrolou Úradu hraničnej a cudzineckej polície, Oddelenia hraničnej kontroly PZ Vyšné Nemecké, teda - pozmenenú verejnú listinu použil ako pravú, čím
spáchal
- prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1 Tr. zák., za to sa odsudzuje Podľa § 352 ods. 1 Trestného zákona s použitím § 36 písm. j), l) Trestného zákona, § 38 ods. 2, 3 Trestného zákona, § 65 ods. 1, 4 Trestného zákona na trest vyhostenia z územia Slovenskej republiky na dobu 3 (troch) rokov. Poučenie: Proti tomuto trestnému rozkazu je možné podať do 8 dní od jeho doručenia na tunajšom súde odpor. Ak oprávnená osoba podala proti trestnému rozkazu v lehote odpor, samosudca nariadi vo veci hlavné pojednávanie; na prejednávaní vecí na hlavnom pojednávaní samosudca nie je viazaný právnou kvalifikáciou ani druhom a výmerom trestu obsiahnutým v trestnom rozkaze ani výrokom o ochrannom opatrení.
Poškodený môže podať odpor proti výroku o náhrade škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Ak v určenej lehote nepodá oprávnená osoba odpor, stane sa trestný rozkaz právoplatným a vykonateľným. Proti výroku, ktorým bolo uložené ochranné opatrenie môže zúčastnená osoba podať odpor. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor môžu výslovným vyhlásením vziať podaný odpor späť a to až dovtedy, kým prokurátor neprednesie na hlavnom pojednávaní obžalobu.

